Kvinden blev ifølge Nordjyllands ramt af et skud i foden. Et mindre projektil har lavet to huller i kvindens gummistøvle og er gået igennem foden. Nordjyllands Politi har endnu ikke fået bekræftet, om der har været øvelse i et nærliggende skydeterræn, men Hærens Operative Kommando er i gang med at undersøge sagen. - Lige nu hælder vi mest til en teori om et vildfarent projektil, og derfor venter vi på besked om, hvor vidt der har været øvelse i området, siger Per Vagn Nielsen, vagthavende ved Nordjyllands Politi. Skulle det vise sig, at der ikke har været øvelse i området, er politiet meget interesseret i at opklare, hvor projektilet er kommet fra. Kvinden er behandlet for et kødsår og har det efter omstændighederne godt.

Opsummering:
En 51-årig tysk kvinde blev ramt af en kugle i foden, da hun gik tur på stranden ved Rødhus tirsdag eftermiddag.